# Enotna matična številka občana

### Iz Wikipedije, proste enciklopedije

Enotna matična številka občana (kratica EMŠO) je osebna identifikacijska številka v Republiki Sloveniji. EMŠO določi upravljavec centralnega registra prebivalstva (CRP) enotno za vse prebivalce Republike Slovenije, vključno s tujimi državljani. EMŠO je bil uveden leta 1976 v SFRJ in je še danes v uporabi v vseh državah na področju bivše Jugoslavije vključno s Slovenijo.

## [uredi] Sestav EMŠO

EMŠO sestavlja trinajst števk (DDMMLLLRRZZZK), ki imajo naslednji pomen:

- od 1. do 7. števke: DDMMLLL - datum rojstva (dve mesti za dan, dve mesti za mesec in tri mesta za zadnje tri števke letnice rojstva)
- 8. in 9. števka: RR - številka registra, označuje območje rojstva osebe:
  - 00-09 – tujci
  - 10-19 – Bosna in Hercegovina
  - 20-29 – Črna gora
  - 30-39 – Hrvaška (33 - Zagreb)
  - 40-49 – Makedonija
  - 50-59 – Slovenija (uporabljena je samo 50)
  - 60-69 – (ni v uporabi)
  - 70-79 – Ožja Srbija (71 - Beograd)
  - 80-89 – Pokrajina Vojvodina (80 - Novi Sad)
  - 90-99 – Pokrajina Kosovo
- 10., 11. in 12. števka: ZZZ - zaporedna številka oziroma kombinacija spola in zaporedne številke za osebe, rojene istega dne (000-499 za moške in 500-999 za ženske)
- 13. števka: K - kontrolna števka, izračunana po modulu 11 (glej spodaj).

Če je EMŠO določena na napačen datum rojstva ali spol, jo upravljavec centralnega registra razveljavi in ponovno določi, razveljavljena EMŠO pa ostane v evidenci. Ob spremembah drugih osebnih podatkov oseba obdrži dodeljeno EMŠO. Razveljavljene EMŠO se ne sme dodeliti drugemu posamezniku.

### [uredi] Izračun kontrolne vsote

Označimo posamezne števke takole:

    DDMMLLLRRZZZK
    abcdefghijklK

Kontrolna vsota se izračuna iz prvih dvanajstih števk po naslednjem postopku:

vsota = (7*a+ 6*b+ 5*c+ 4*d+ 3*e+ 2*f+ 7*g+ 6*h+ 5*i+ 4*j+ 3*k+ 2*l)

ostanek = vsota mod 11 (mod je ostanek pri celoštevilčnem deljenju)

če ostanek=0 potem K = 0 sicer K = 11 – ostanek

Pri kontroli se K=10 ne sme pojaviti in pomeni napačno številko. Če se pojavi pri generiranju matične številke, je potrebno vzeti naslednjo zaporedno številko (ZZZ).

## [uredi] Primer

Prvi fantek, rojen v Sloveniji 1. januarja 2006 bo imel EMŠO 0101006500006.

## [uredi] Zunanje povezave

- Zakon o centralnem registru prebivalstva (ZCRP)
- Obrazec za preverjanje emšo

Vzpostavljeno iz »http://sl.wikipedia.org../../../e/n/o/Enotna_mati%C4%8Dna_%C5%A1tevilka_ob%C4%8Dana.html«

Kategorije: SFRJ | Slovenija | Uprava

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- English
- Srpskohrvatski / Српскохрватски
- Српски / Srpski